དེ་ནས་རིམ་བཞིན་མཁན་རབས་རིམ་བྱོན་དང་བླ་མ་དགེ་བཤེས་རྣམས་ཀྱི་བཀའ་དྲིན་ལས།ལམ་རིམ་པ་དང་།བསྐྱེད་རིམ་པ།ཊཱིཀྐ་ཆེན་པ།ཊཱིཀྐ་ཆུང་བ་བཅས་འཛིན་གྲྭ་བཞི་ཡོད་པ་དེ་དག་གིས།ཐུན་མོང་རིག་གནས་ཀྱི་རྨང་གཞིའི་སྟེང་།ལམ་རིམ་ཆེ་ཆུང་དང་།རྒྱུད་སྡེ་སྤྱི་རྣམ།ཁྱད་པར་དུ་དཔལ་གསང་བ་འདུས་པའི་བསྐྱེད་རྫོགས་བཅས་ལ་འཆད་ཉན་བྱེད་པའི་ཕྱག་སྲོལ་བཟང་བོ་གཏན་ཆགས་སུ་གྱུར་བ་མ་ཟད།དེ་དག་གི་འབྲས་བུ་མངོན་དུ་གྱུར་བའི་སྐྱེས་བུ་དམ་པ་མང་པོ་བྱུང་།སྤྱི་ལོ་ལོའི་ཡར་སྔོན་དུ་གྲྭ་ཚང་འདིར་འདུ་ཁང་ཆེན་མོ་དང་།རྗེ་ལྷ་ཁང་།མགོན་ཁང་།རུང་ཁང་།གཉེར་ཁང་།གྲྭ་ཤག་བརྒྱ་དང་ཉི་ཤུ་ལྷགདགེ་འདུན་པ་སུམ་བརྒྱ་ཙམ་བཞུགས།སྤྱི་ལོ་ལོའི་དུས་གཟིར་དང་རིག་གསར་སྐབས་སུ་གྲྭ་ཚང་འདིའི་འདུ་ཁང་དང་།རྗེ་ལྷ་ཁང་།མགོན་ཁང་སོགས་རྟེན་དང་བརྟེན་པ་ཐམས་ཅད་ཤུལ་མེད་དུ་འཇིག་ཟིན།དགོན་ཤུལ་ས་དཀྱིལ་སྡེ་བའི་ཞིང་སར་བསྒྱུར།